เซี่ยงไฮ้คอมโพสิตปิดพุ่ง 3.29% รับยอดปล่อยกู้พุ่ง
เซี่ยงไฮ้คอมโพสิตปิดพุ่ง 3.29% รับยอดปล่อยกู้พุ่ง
16 ก.พ. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้พุ่งสูงขึ้น โดยดัชนีเซี่ยงไฮ้คอมโพสิตพุ่ง 90.37 จุด หรือ 3.29% ปิดที่ 2,836.57 จุด ภายหลังจากที่จีนได้เปิดเผยข้อมูลการปล่อยกู้ครั้งใหม่ที่ดีดตัวขึ้นและช่วยหนุนหุ้นกลุ่มเทคโนโลยีและอุตสาหกรรม
ธนาคารกลางจีน เปิดเผยว่า ยอดการปล่อยกู้ใหม่สกุลเงินหยวนของจีนในเดือนม.ค.พุ่งขึ้น 71% เมื่อเทียบเป็นรายปี สู่ระดับ 2.51 ล้านล้านหยวน (3.85 แสนล้านดอลลาร์)
หากเทียบกับสถิติเดือนธ.ค.2558 ยอดปล่อยกู้สกุลเงินหยวนเพิ่มขึ้นถึง 4 เท่า
ปริมาณเงินหมุนเวียนในระบบ M2 ซึ่งครอบคลุมเงินสดหมุนเวียนและเงินฝากทุกประเภท ปรับตัวขึ้น 14% เมื่อเทียบเป็นรายปี สู่ระดับ 141.63 ล้านล้านหยวน ณ สิ้นเดือนม.ค.